CELEX: 32020R0169
Language: bg
Date: 2020-02-06 00:00:00
Title: Регламент (ЕС) 2020/169 на Съвета от 6 февруари 2020 година за изменение на Регламент (ЕО) № 147/2003 относно някои ограничителни мерки по отношение на Сомалия

7.2.2020   
               
               
                  BG
               
               
                  Официален вестник на Европейския съюз
               
               
                  L 36/1
               
            
         РЕГЛАМЕНТ (ЕС) 2020/169 НА СЪВЕТА
         от 6 февруари 2020 година
         за изменение на Регламент (ЕО) № 147/2003 относно някои ограничителни мерки по отношение на Сомалия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение 2010/231/ОВППС на Съвета от 26 април 2010 г. относно ограничителните мерки срещу Сомалия и за отмяна на Обща позиция 2009/138/ОВППС (1),
         като взе предвид съвместното предложение на Върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕО) № 147/2003 (2) на Съвета относно някои ограничителни мерки по отношение на Сомалия се налага обща забрана за предоставянето на технически съвети, помощ, обучение, финансиране и финансова помощ, свързани с военни дейности, на всяко лице, образувание или орган в Сомалия, както и забрана за вноса, закупуването и транспорта на дървени въглища от Сомалия.
                  
               
                     (2)
                  
                  
                     На 15 ноември 2019 г. Съветът за сигурност на Организацията на Обединените нации (ССООН) прие Резолюция 2498 (2019). С посочената резолюция се потвърждава отново общото и пълно оръжейно ембарго срещу Сомалия и се внасят изменения във връзка с освобождаванията, предварителните одобрения и уведомленията относно доставката на оръжия и свързани с тях материали за Сомалия. Освен това в посочената резолюция се потвърждава забраната за внос на дървени въглища от Сомалия и се въвеждат ограничения за компоненти на самоделни взривни устройства.
                  
               
                     (3)
                  
                  
                     На 6 февруари 2020 г. Съветът прие Решение (ОВППС) 2020/170 (3), с което се изменя Решение 2010/231/ОВППС в съответствие с Резолюция 2498 (2019) на ССООН.
                  
               
                     (4)
                  
                  
                     Някои от измененията попадат в обхвата на Договора за функционирането на Европейския съюз и следователно за тяхното прилагане е необходим нормативен акт на равнище на Съюза, по-специално с цел да се осигури еднаквото им прилагане от страна на икономическите оператори във всички държави членки.
                  
               
                     (5)
                  
                  
                     Поради това Регламент (ЕО) № 147/2003 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕО) № 147/2003 се изменя, както следва:
            
                        1)
                     
                     
                        Член 2а се изменя, както следва:
                        
                                    а)
                                 
                                 
                                    буква д) се заменя със следното:
                                    
                                                „д)
                                             
                                             
                                                предоставянето на финансиране, финансова помощ, технически съвети помощ или обучение, свързани с военни действия, когато са спазени следните условия:
                                                
                                                            i)
                                                         
                                                         
                                                            съответният компетентен орган е установил, че това финансиране, финансова помощ, технически съвети, помощ или обучение са предназначени единствено за развитието на националните сили за сигурност на Сомалия с цел обезпечаване на сигурността на сомалийския народ; както и
                                                         
                                                      
                                                            ii)
                                                         
                                                         
                                                            изпратено е уведомление до комитета, създаден съгласно точка 11 от Резолюция 751 (1992) на ССООН, от федералното правителство на Сомалия или от държавата членка, която предоставя финансирането, финансовата помощ, техническите съвети, помощта или обучението, най-малко пет работни дни преди всяко предоставяне на това финансиране, финансова помощ, технически съвети, помощ или обучение, в съответствие с точка 11 от Резолюция 2498 (2019) на ССООН;“;
                                                         
                                                      
                                          
                              
                                    б)
                                 
                                 
                                    вмъква се следната точка:
                                    
                                                „да)
                                             
                                             
                                                предоставянето на финансиране, финансова помощ, технически съвети, помощ или обучение, свързани с военни действия, когато са спазени следните условия:
                                                
                                                            i)
                                                         
                                                         
                                                            съответният компетентен орган е установил, че това финансиране, финансова помощ, технически съвети, помощ или обучение са предназначени единствено за развитието на сомалийските институции в сектора на сигурността, различни от тези на Федералното правителство на Сомалия; и
                                                         
                                                      
                                                            ii)
                                                         
                                                         
                                                            комитетът, създаден по силата на точка 11 от Резолюция 751 (1992) на ССООН, е бил уведомен от държавата членка, предоставяща такова финансиране, финансова помощ, технически съвети, помощ или обучение, за всяко отделно предоставяне на такова финансиране, финансова помощ, технически съвети, помощ или обучение, и успоредно с това Федералното правителство на Сомалия е било информирано поне пет работни дни предварително в съответствие с точки 12 и 15 от Резолюция 2498 (2019) на ССООН; и
                                                         
                                                      
                                                            iii)
                                                         
                                                         
                                                            комитетът не е взел отрицателно решение в срок от пет работни дни след получаване на уведомлението;“.
                                                         
                                                      
                                          
                              
                  
                        2)
                     
                     
                        В член 3 параграф 1 се заменя със следното:
                        
                           „1.   Член 1 не се прилага за:
                           
                                       а)
                                    
                                    
                                       предоставянето на финансиране или финансова помощ за продажба, доставка, трансфер или износ на несмъртоносно военно оборудване, предназначено само за хуманитарна или защитна употреба, или за материали, предназначени за програми за институционно изграждане на Съюза или държавите членки, включително в областта на сигурността, провеждани в рамките на мирния и помирителния процес; или
                                    
                                 
                                       б)
                                    
                                    
                                       предоставянето на технически съвети, помощ или обучение, свързано с такова несмъртоносно оборудване,
                                    
                                 ако тези дейности са били съобщени предварително и единствено за негова информация на комитета, създаден съгласно точка 11 от Резолюция 751 (1992) на ССООН, от предоставящата държава членка, международната регионална или подрегионална организация.“
                        
                     
                  
                        3)
                     
                     
                        В член 3а параграф 2 се заменя със следното:
                        
                           „2.   Правилата, уреждащи задължението за предоставяне на информация за стоките и технологиите преди пристигането или заминаването им, по-специално по отношение на лицето, предоставящо информацията, на сроковете, които да се спазват, и на данните, които се изискват, са определени в съответните разпоредби относно входните и изходните митнически манифести и митническите декларации в митническото законодателство  (*1)
                           
                        
                        
                           (*1)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1); Делегиран регламент (ЕС) 2015/2446 на Комисията от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1); Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).“"
                        
                     
                  
                        4)
                     
                     
                        Вмъква се следният член:
                        
                           „Член 3в
                           
                              1.   Забраняват се продажбата, износът, доставката или трансферът, пряко или непряко, на компонентите на самоделни взривни устройства, изброени в приложение III, към Сомалия от територията на държавите членки или от граждани на държави членки извън териториите на държавите членки, или чрез използване на плавателни съдове или въздухоплавателни средства под флага на държави членки, освен ако компетентният орган на съответната държава членка, посочен на уебсайтовете, изброени в приложение I, е дал предварително разрешение за това.
                           
                           
                              2.   Компетентните органи на държавите членки не предоставят никакво разрешение по параграф 1, ако има достатъчно данни, за да се докаже, че изделието(ята) ще се използва(т) или че е налице значителен риск да се използва(т) при производството в Сомалия на самоделни взривни устройства.
                           
                        
                     
                  
                        5)
                     
                     
                        Приложение III се заличава и заменя с приложението към настоящия регламент.
                     
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 февруари 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  ОВ L 105, 27.4.2010 г., стр. 17.
         
            (2)  Регламент (ЕО) № 147/2003 на Съвета от 27 януари 2003 г. относно някои ограничителни мерки по отношение на Сомалия (ОВ L 24, 29.1.2003 г., стр. 2).
         
            (3)  Решение (ОВППС) 2020/170 от 6 февруари 2020 г. за изменение на Решение 2010/231/ОВППС относно ограничителни мерки спрямо Сомалия (вж. стр5. от настоящия брой на Официален вестник).
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ III
                     СПИСЪК НА ИЗДЕЛИЯТА, ПОСОЧЕНИ В ЧЛЕН 3В
                     
                        1.   
                        
                           Оборудване и устройства, които не са посочени в точка 2 от приложение IV към Решение 2010/231/ОВППС на Съвета (1), специално проектирани за иницииране на взривни вещества по електрически или неелектрически метод (например комплекти за възпламеняване, детонатори, възпламенители, детониращи шнурове).
                        
                     
                     
                        2.   
                        
                           „Технологии“, „необходими“ за „производство“ или „употреба“ на изделията, изброени в параграф 1. (Определенията за „технологии“, „необходими“, „производство“ и „употреба“ се съдържат в Общия списък на оръжията на Европейския съюз (2).)
                        
                     
                     
                        3.   
                        Взривни материали, както следва, и смеси, съдържащи един или повече от тях:
                        
                                    Наименование на веществото
                                 
                                 
                                    Регистрационен номер, даден от Службата за химични индекси (САS RN)
                                 
                                 
                                    Код по Комбинираната номенклатура (КН)  (3)
                                    
                                 
                              
                                    мазут от амониев нитрат (ANFO)
                                 
                                 
                                    6484-52-2 (амониев нитрат)
                                 
                                 
                                    3102 30 
                                    3102 40 
                                 
                              
                                    итроцелулоза (съдържаща повече от 12,5 % азот w/w)
                                 
                                 
                                    9004-70-0
                                 
                                 
                                     
                                 
                              
                                    нитрогликол
                                 
                                 
                                    55-63-0
                                 
                                 
                                    ех 2920 90 70 
                                 
                              
                                    пентаеритритол тетранитрат (PETN)
                                 
                                 
                                    78-11-5
                                 
                                 
                                    ех 2920 90 70 
                                 
                              
                                    пикрилов хлорид
                                 
                                 
                                    88-88-0
                                 
                                 
                                    ех 2904 99 00 
                                 
                              
                                    2,4,6-тринитротолуен (TNT)
                                 
                                 
                                    118-96-7
                                 
                                 
                                    2904 20 00 
                                 
                              
                     
                        4.   
                        Прекурсори на взривни вещества:
                        
                                    Наименование на веществото
                                 
                                 
                                    Регистрационен номер, даден от Службата за химични индекси (САS RN)
                                 
                                 
                                    Код по Комбинираната номенклатура (КН)
                                 
                              
                                    амониев нитрат
                                 
                                 
                                    6484-52-2
                                 
                                 
                                    3102 30 
                                 
                              
                                    Калиев нитрат
                                 
                                 
                                    7757-79-1
                                 
                                 
                                    2834 21 00 
                                 
                              
                                    натриев хлорат
                                 
                                 
                                    7775-09-9
                                 
                                 
                                    2829 11 00 
                                 
                              
                                    азотна киселина
                                 
                                 
                                    7697-37-2
                                 
                                 
                                    ex 2808
                                 
                              
                                    сярна киселина
                                 
                                 
                                    7664-93-9
                                 
                                 
                                    ex 2807
                                 
                              
                  
               “
            
               (1)  Решение 2010/231/ОВППС на Съвета от 26 април 2010 г. относно ограничителни мерки спрямо Сомалия и за отмяна на Обща позиция 2009/138/ОВППС (ОВ L 105, 27.4.2010 г., стр. 17).
            
               (2)  ОВ C 98, 15.3.2018 г., стр. 1.
            
               (3)  Кодовете по номенклатурата са взети от кодовете по Комбинираната номенклатура, както е определена в член 1, параграф 2 от Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр.1) и установена в приложение I към него, които са в сила към датата на публикуване на настоящия регламент и mutatis mutandis, както са изменени с последващо законодателство.